De Zalze-bylmoorde: Dokter beskryf Henri van Breda se wonde in hof
JY LEES NOU De Zalze-bylmoorde: Dokter beskryf Henri van Breda se wonde in hof
Dr. Lizette Albertse, ’n mediese praktisyn van Stellenbosch, het Woensdagmiddag getuig oor die wonde wat Henri tydens die De Zalze-bylmoorde opgedoen het.
Dr. Lizette Albertse is now in the witness stand. She had to asses all Henri van Breda's injuries on the morning of the murders. #VanBreda — Percivale Young (@Percyoung) May 17, 2017
Sy het hom 10:30 op die oggend van 27 Januarie 2015 ondersoek.
Dr. Lizette Albertse, who treated injured Henri #vanbreda in witness stand pic.twitter.com/Li1uwXgT1p — Julian Jansen (@JulianJansen) May 17, 2017
Sy gaan deur ’n lysie van krapmerke wat sy op Henri se liggaam gevind het. Hy het beserings aan sy arm, rug, bene en borsbeen gehad. Sy het nie die beserings as ernstig genoeg geag om die polisie te versoek om Henri na hul dokter te neem nie.
@CapeTownEtc #vanbreda If I think the patient needs attended to for any injuries I would tell police to take patient to their doctor — Tracey Stewart (@Traceyams) May 17, 2017
Sy getuig dat sy ’n verandering aan haar verslag aangebring het omdat die wond nie ’n “krap” was nie, maar eerder ’n “sny” en beskryf die verskil tussen die twee as volg: ’n krap word deur iets stomp veroorsaak en ’n sny deur ’n skerp voorwerp. Albertse beskryf Henri se kopwond as iets wat meer ooreenstem met ’n wond toegedien met ’n stomp voorwerp en dat dit nie ’n oop wond was nie. Sy beskryf die besering aan sy rug eerder as weens wrywing, waar die boonste deel van die vel afgeskraap is, soos met “grass burn”. Sy wonde stem ook nie ooreen met dié wat in ’n val, soos beskryf in Henri se getuienis, opgedoen sou word nie.
#HenriVanBreda: wonde aan Henri se knieg, kop, toraks en lyf stem nie ooreen met beserings van val aldus Henri se pleitverduideliking. — Netwerk24 Berig (@Netwerk24Berig) May 17, 2017
Onder kruisverhoor vra adv. Pieter Botha hoekom Albertse ’n pen in een van Henri se wonde gedruk het. Dit het hom seergemaak en hy het weggeruk. Sy sê dit het nie vir haar na ’n diep wond gelyk nie en het die diepte op 10 mm aangedui. Botha sê dat ’n ander dokter, dr. Dempers ’n wonddiepte van 50 mm gevind het. Albertse dui aan dat sy tekens begin sien het dat Henri onder die invloed van alkohol of dwelms was.
Dr Albertse says she saw now signs that Henri van Breda was under the influence of alcohol or drugs. #VanBreda — Percivale Young (@Percyoung) May 17, 2017
Botha voer aan dat Henri deur die aanvaller gesny is toe hy hom probeer keer het. Hy haal die mes uit en demonstreer aan die hof hoe Henri die wonde opgedoen het.
#HenriVanBreda: Botha haal mes uit en toon hoe aanvaller Henri sou aanval. Demonstreer hoe Henri wonde opgedoen het. — Netwerk24 Berig (@Netwerk24Berig) May 17, 2017
Albertse noem dat Henri se pupille klein en traag was om te reageer toe sy ’n lig daarin geskyn het.
Botha vra of dit moontlik is dat Henri in sy val harsingskudding kon opgedoen het. Sy sê dit is moontlik. Henri het gesê hy het sy bewussyn verloor toe hy geval het. Hy het ook beheer oor sy blaas verloor, iets wat Albertse ook as ’n moontlikheid aanvaar wanneer iemand bewusteloos is.
Die hof verdaag tot Donderdag 10:00.